Հայաստանի պետական գույքի կոմիտեն նախապատրաստում է «Հայփոստ» ՓԲԸ ազգային փոստային օպերատորի սեփականաշնորհման գործընթացը։ Սակայն դեռևս որոշված չէ, թե ինչպես պետք է իրականացվի սեփականաշնորհումը։ Այն սեփականաշնորհվելու է անմիջական վաճառքի ձևով, մրցույթի թե աճուրդի միջոցով, պետք է որոշի կառավարությունը։Կառավարությունը նաև պետք է ընտրի փոստի ակտիվների գնահատման ընկերությանը, հայտնել է ՀՀ կառավարությանը կից պետգույքի կառավարման կոմիտեի ղեկավար Արման Սահակյանը։ Ներկայում հանրապետության փոստային ցանցում ընդգրկված է 885 փոստային բաժանմունք, որոնք ծառայում են ավելի քան 750 հազ․ հասցեի։ Հիշեցնենք, որ 2008 թ․ «Հայփոստը» հանձնվել էր «Հայփոստ Տրաստ Մենեջմենթ» ընկերության հավատարմագրային կառավարմանը, որը վերահսկում է արգենտինացի միլիարդատեր Էդուարդո Էռնեկյանը։ Փոստի 100% բաժնետոմսերը մնում են պետությանը։ Հավատարմագրային…